Piper Aircraft

Piper Aircraft, Inc. je výrobca civilných lietadiel so sídlom na letisku Vero Beach na Floride. Spolu so spoločnosťami Beechcraft a Cessna je považovaný za jedného z „Veľkej trojky“ v oblasti výrobcov menších civilných lietadiel. Od založenia spoločnosti v roku 1927 do konca roka 2009 spoločnosť vyrobila viac ako 144 000 lietadiel v 160 certifikovaných modeloch, z ktorých viac ako 90 000 je stále v prevádzke.

Lietadlá

Piper Cub je jednomotorové, dvojsedadlové, hornoplošné lietadlo, ktoré predstavovalo prvé cvičné lietadlo s nízkou jednotkovou cenou vyrábané vo veľkých množstvách. Mnoho bývalých vojenských exemplárov bolo počas rokov 1950 – 1995 predaných súkromným vlastníkom a je pravdepodobné že ich bude možné vidieť ešte mnoho rokov pri rekreačnom lietaní.

PA-28 Cherokee je jedným z najúspešnejších lietadiel spoločnosti. Rovnako ako tento návrh, aj dvojmotorový PA-34 Seneca sú používané v súčasnosti pre výcvik pilotov na celom svete. PA-23 Apache bolo jedno z prvých lietadiel spojených s pojmom "air taxi", hoci už bol nahradený v tejto úlohe rýchlejšími a priestrannejšími strojmi od konkurentov Beechcraft a Cessna.

Na začiatku produkcie v roku 1965 poskytoval PA-32 série šesť alebo sedem sedadlové usporiadanie s jedným motorom, pričom tento koncept bol založený na menšom type Piper Cherokee. Rôzne verzie prezývané Cherokee Six, Lance a Saragota boli k dispozícií s pevným tak i zaťahovateľným podvozkom a tiež s atmosférickými motormi, motormi s priamym vstrekovaním a turbínovými motormi. Piper PA-32 sa stal obľúbeným u súkromných vlastníkov, pre air taxi, ale tiež u spoločností na prepravu nákladov. Výroba modelu Saratoga-II HP a Saratoga TC skončila až v roku 2009.

21. januára 2010 ohlásila spoločnosť Czech Sport Aircraft zisk licencie pre lietadlo CZAW SportCruiser, ktoré sa bude predávať pod označením PiperSport. Prezident spoločnosti Kevin Gould povedal: „PiperSport je úžasné lietadlo na začiatok, ktoré priláka zákazníkov k Piperu a neskôr ukáže cestu tým, ktorí hľadajú sofistikovanejšie a výkonnejšie lietadlo z našej produkčnej línie.“ V januári roku 2011 bola licenčná zmluva so spoločnosťou Piper náhle zrušená, pričom riaditeľ spoločnosti Geoffrey Berger to odôvodnil tým, že spoločnosť má odlišnú obchodnú perspektívu a prístup k trhu ako spoločnosť Czech Sport Aircraft.

Zoznam lietadiel vyrábaných spoločnosťou Piper Aircraft

Pozri aj 
 Beechcraft
 Cessna
 Cirrus Design

Referencie 

 
Výrobcovia lietadiel z USA